
Latvijas Republika
Jelgavas valstspilsētas pašvaldība 

Reģ.Nr. 40900039904, Lielā iela 11, Jelgava, LV-3001, tālrunis: 63005531, 63005538, e-pasts: pasts@jelgava.lv

	Nr.
	1-26/V-296
512-28/07


Ieinteresētajiem piegādātājiem
Iepirkuma komisija izskatīja no ieinteresētajiem piegādātājiem saņemtos jautājumus par atklāta konkursa “Gājēju ietves, apgaismojuma izbūve un asfaltbetona seguma atjaunošana Kalnciema ceļa posmam no Loka maģistrāles līdz Jelgavas administratīvajai robežai”, identifikācijas Nr. JVP 2026/98/AK, turpmāk – konkurss, prasībām un sniedz šādas atbildes:
1.jautājums:
Darbu apjomu sarakstā norādīts sekojošs asfaltbetona tips:
“Karstā asfaltbetona SMA11 PMB virskārtas izbūve, h=4cm (S I klase)”
Lūdzam precizēt, kāda ir dotās brauktuves satiksmes intensitāte (pievestā un kravas), pēc kuras ir izvēlēta norādītā asfalta marka un stiprības klase. Informācija būtiska asfalta iestrādes tehnikas izvēlē un būtiski ietekmē finanšu piedāvājuma konkurētspēju.  

Atbilde:
Gada vidējās diennakts satiksmes intensitātes rādītāji:
1. AADT – 6 294 A/24h; 
1. ADTVT – 5 778 A/24h; 
1. ADT KrT > 3,5 t – 516 A/24h. 
Satiksmes intensitātes aprēķini veikti atbilstoši VAS "Latvijas valsts ceļi" rokasgrāmatas "Satiksmes intensitātes uzskaites sistēma" aprēķinu metodikai.
Nolikuma  3. pielikumā "Tehniskā specifikācija" norādītais asfaltbetona maisījuma veids un tā prasības ir noteiktas, izvērtējot plānotās satiksmes slodzes un paredzētos brauktuves ekspluatācijas apstākļus. Pretendentiem finanšu piedāvājums sagatavojams atbilstoši iepirkuma dokumentācijas prasībām.
2.jautājums:
Lūdzam precizēt vērtēšanas kritēriju attiecībā uz būvniecības ieceres dokumentācijas izstrādes vadītāja pieredzi, par kuru tiek piešķirti papildus punkti.


	
Vai par atbilstošu pieredzi tiks uzskatīta būvniecības ieceres dokumentācijas izstrāde, kuras ietvaros veikta iekšpagalmu apgaismojuma, stāvvietu apgaismojuma vai gājēju ielu vai gājēju celiņu apgaismojuma projektēšana parkos?

Lūdzam precizēt, vai šāda pieredze tiks ņemta vērā, piemērojot vērtēšanas kritēriju un piešķirot attiecīgos punktus.

Atbilde:
Vērtēšanas kritērijā tiks ņemta vērā tikai tāda būvniecības ieceres dokumentācijas izstrādes pieredze, kas atbilst iepirkuma dokumentācijā noteiktajai prasībai par ielas vai ceļa būvniecības ieceres dokumentācijas izstrādi. Iekšpagalmu, stāvvietu vai parku gājēju celiņu apgaismojuma projektēšanas pieredze netiks uzskatīta par atbilstošu, ja tā nav iegūta ielas vai ceļa būvniecības ieceres ietvaros.

Iepirkuma komisijas priekšsēdētājs	[elektroniskais paraksts]	M.Rēvelis

